เคยเดินผ่านร้านนี้มาครั้งหนึ่ง ทั้งร้านไม่มีใครนั่งอยู่เลย ก็ขอโฉบข้ามไปร้านอื่นแทน วันนี้กลับมาแถวตลาดต้นพยอม ตั้งใจว่าขอแวะร้านอีกสักครั้งหนึ่ง เห็นมีคุณป้านั่งหันต้นหอมอยู่ ก็เดินไปถามว่าร้านเปิดมั้ยครับ ป้าก็เป็นมิตร พร้อมตอบว่าเปิด แต่เกี๊ยวซ่ายังไม่ได้ทำนะ แต่เมนูอื่นมีอยู่ ตินแรกก็งงๆ ทำไมต้องเกี๊ยวซ่าอ่ะ ถึงบางอ้อ เพราะร้านชื่อนี้ แสดงว่าจานนี้ต้องเด็ด (ครั้งหน้าขอมาจัดใหม่นะครับ) วันนี้ขอกินพิซซ่าญี่ปุ่น รสกลมกล่อม แป้งโอเคมากๆ นุ่มพอดีไม่กรอบกระด้างไป ซอสออกเปรี้ยวไปนิดแต่ไม่มีประเด็นอะไร ส่วนเมนูชุด จัดชุดหมูผัดขิงมา ผมว่าอร่อยเลย หมูติดมันนิดหน่อย กับซอสผัดขิงที่หอมๆ รสชาติกินอิ่มยิ้มระรื่นเลย เสริฟมาพร้อมข้าวกับซุป ส่วนน้ำสลัดป้าให้มาเป็นขวด มาบีบเอง แต่ป้าแอบบอกว่าถ้าไม่กินก็ไม่ต้องบีบนะ มันเปลือง ผมว่าป้าเขาก็พูดถูกนะ ถ้ามาบีบทิ้งขว้างก็เสียดายของนะครับ